Kurzus kódjai: BBN-FIL-402.12/EC  BMA-FILD-402.12/EC TANM-FIL-402.12/EC	
Kurzus megnevezése: Analitikus egszisztencializmus – John Martin Fischer gondolkodása	
Kurzus megnevezése angolul: Analytic existentialism – the philosophy of John Martin Fischer	
A KURZUS ELSŐ FOGLALKOZÁSA: 2017. 09. 11. 12.30	
Kurzus előadója: Sutyák Tibor
Kurzus helye és időpontja: Eötvös Collegium 013 	

Neptunbeli cimke: Oktatás célja
A kurzus célja egyrészt az, hogy alapos betekintést nyújtson abba két filozófiai problémakörbe, amelyben Fischer fontos megoldási javaslatokkal jelentkezett, másrészt – természetesen – ezeknek a megoldási javaslatoknak az elemző és kritikai értékelése. A két problémakör: a szabadság és a determinizmus viszonya (szemi-kompatibilizmus); a halál egzisztenciális értékelése (klasszikus és kortárs érvek alapján – Epikurosz, Lucretius, Williams, Nagel).	

Neptunbeli cimke: Tantárgy tartalma:

Tavalyelőtt jelent meg a Typotex gondozásában egy terjedelmes válogatás Fischer szövegeiből Szabadság, felelősség és az élet vége címmel. Ennek a kötetnek a szerkesztője használja az „analitikus egzisztencializmus” kifejezést Fischer filozófiai stílusának jellemzésére. Noha a címke ad hoc, és nem honosodott meg a szakirodalomban, találóan írja le Fischer gondolkodásának jellegzetességét: világos, áttekinthető érvelés, amely a kortárs analitikus metafizika kontextusába ágyazódik bele, ugyanakkor az életproblémákra koncentráló egzisztenciális komolyság. Fischer ezzel a Bernard Williams és Thomas Nagel fémjelezte gondolkodásmód folytatója.
Az órákon a magyarul megjelent kötet tanulmányait fogjuk elemezni. A két fő kérdés ez lesz: 1.) a Fischer által konceptualizált „kontroll”-fogalom valóban képes-e elhordani azt a filozófiai súlyt, amelyre a szerző szerint hivatott (a szabadság és a felelősség metafizikai biztosítéka a Van Inwagen és Frankfurt érveivel határolt teoretikus térben); 2.) vajon a pszichológiai diszpozíción kívül van-e filozófiai alapja annak, hogy a halált rossz dolognak tekintjük, vagy újra kell értékelnünk ezt a hajlamunkat azoknak a klasszikus argumentumoknak (Szókratész, Epikurosz, Lucretius) a hatására, amelyek a halál egzisztenciális neutralitása mellett szólnak? 

Alapozó / haladó szeminárium

Neptunbeli cimke: Számonkérési és értékelési rendszere:
Szóbeli értékelés

Neptunbeli cimke: Irodalom 
John Martin Fischer Szabadság, felelősség és az élet vége Budapest, Typotex 2015.